***Szakmai beszámoló a TÁMOP 3.1.4 porjektben a 2009/2010-es tanévben végzett munkáról***

**1, A kompetencia alapú oktatás implementációja:**

|  |  |  |  |  |  |
| --- | --- | --- | --- | --- | --- |
| Csoport neve | Létszáma | Műveltségterület | Pedagógus neve | Megtartott órák száma | Megtartott órák száma (lefedettség) |
| 9. E/2 | 17 | Szövegértés-szövegalkotás | Borbáthné Bánhegyi Judit | 155 óra | 100% |
| 9. F/1 | 16 | Szövegértés-szövegalkotás | Bükkösi Hajnal | 161 óra | 100% |
| 9. E/2 | 16 | Matematika | Failné Sebestyén Ágnes | 130 óra | 100 % |
| 9. E/1 | 17 | Matematika | Káldosné Kiss Hajnalka | 134 óra | 100% |
| 10. B,D/1 | 16 | Angol | Dunay Katalin | 155 óra | 100 % |
| 10. sáv/1 | 14 | Angol | Tóth Viktor | 162 óra | 100 % |
| 9. B/1 | 19 | Ember a természetben | Borbáth Gábor | 146 óra | 100 % |
| 12. TF | 10 | Ember a társadalomban | Teremy KrisztinaSzendrei Péter | 183 óra | 100% |
| 13. A | 25 | Média (tantárgytömbösítés) | Szabados Péter | 57 óra | 100% |

**Tapasztalatok:**

A pályázatban vállaltaknak megfelelően az implementáló kollégák a projektben résztvevő csoportokban a modern pedagógiai módszertant alkalmazva kooperatívan és tevékenységközpontúan oktatva vezették be a kompetencia alapú programcsomagokat. Az új módszerek a projektmódszerrel kiegészülve az egész tanéves munka metodikáját meghatározták. A kollégák beszámolói arról tanúskodnak, hogy az oktatásban felhasznált anyagok (a matematika könyv kivételével) igen magas szakmai színvonalúak. A vélemények igen egységesek abban, hogy az új tanítási-tanulási módszerek időigényesek, egyrészt abból a szempontból, hogy a felkészülés az órákra jelentősebb több időt vesz igénybe; másrészt a haladás üteme is csökken ezen módszerek alkalmazása révén. Ennek következtében a haladás üteme lassabb. Mindamellett úgy tűnik, hogy az így elsajátított tudás mélyebben megmarad. A tanulók motiváltak és a tanórákon kívül is szívesen dolgoznak az órákon tanult ismeretekkel, feladatokkal.

**2. Kötelező elemek megvalósulása:**

* A bevezetés a **kulcskompetenciák** területén a szövegalkotás, szövegértés illetve matematika tantárgyakon kívül az angol mint idegennyelv tantárgyban érintett összesen hat tanulócsoportban zajlott (ld. a fenti táblázatot).
* A **tantárgytömbösítést** a 13. A osztályban média tantárgyban valósítottuk meg Szabados Péter vezetésével. Ahogy azt több fórumon is jeleztük a pályázatban előírt órák száma a gimnáziumi szaktárgyi órák száma mellett technikailag nehezen megvalósítható. Igyekeztünk az ésszerűség és az egyhetes órarendi keretek adta lehetőségek maximális kihasználása mellett a bevezető pedagógusok csoportjaiban eseti tömbösítést szervezni. Azonban az így elért óraszám sem éri el az elvárt mennyiséget. A teljesítést nehezítette az is, hogy a pályázat kiindulási értékként a szakrendszerű órák 5 %-át adja meg, tehát a tanórák összesen 10 százalékában kellett volna ezt a módszert alkalmaznunk. Mindemellett éppen ezen tantárgy esetében felettébb hasznosnak bizonyult, hogy a tanulók a szokásos 45 perces tanóra szabta határok nélkül nyújtott lehetőséget egy-egy film elemzésének előkészítésére, megtekintésére és elemzésére (ld. dokumentáció).
* A **Műveltségterület tantárgyi bontása nélküli oktatását** Borbáth Gábor a 9. B/1 csoportban, Teremy Krisztina pedig a 12. TF csoportban valósította meg. A 9. évfolyamon a hagyományos kémia és fizika órák órakeretei egy komplex természettudományos tárgy tanítására adtak lehetőséget. A pedagógus így tudott a csoportmunka és a projektmódszer alkalmazása révén egy átfogóbb képet nyújtani a tanulóknak az érintett tantárgyak határterületeinek kapcsolódásairól is (ld. dokumentáció). A 12. évfolyamon pedig a projekt nyújtotta keretet a tanulócsoport az emelt szintű érettségire való felkészülésre használta. A csoport- és pármunka, a feldolgozott témák tágabb kontextusban történő tárgyalása lehetővé tették, hogy a tanulók a tananyagot ne csupán reprodukálják, hanem alkalmazni is tudják.
* **Témahét**: *Radnóti és kora*

|  |  |
| --- | --- |
| Témahét időpontja/időtartama: | 2009. 11.02-09. |
| Résztvevő tanulócsoportok: | 12. C osztály13. A osztály13. E osztály |
| Résztvevő pedagógusok: | Borbáth GáborBorbáthné Bánhegyi JuditBükkösi HajnalDunay KatalinFailné Sebestyén ÁgnesHegedűs AnnaJókuti GyörgynéKáldosné Kiss HajnalkaParóczai AnnaPatóné Szabó JúliaSzendrei PéterTeremy KrisztinaTóth ViktorVasas Viktorné |

A megvalósításának keretei:

* 12. C, 13. A illetve a 13. E osztályok tanulóinak projektjei,

- Az iskolai osztályainak illetve tanulócsoportjainak szakórai munkája,

- tanórán kívüli, iskolai szintű programok.

* A második félév során 2010. január 8-29. között Szabados Péter vezetésével zajlott a **3 hetes projekt**, melynek címe ’Ötvenéves a Balázs Béla Stúdió’. A projekt megvalósítását és eredményét a dokumentáció tartalmazza.
* A második félév végén a tanév során gyűjtött tapasztalatok alapján az implementáló kollégák átdolgozták a **Helyi tanterv** tantárgyaikra vonatkozó részét (ld. dokumentáció)
* Az implementálók az iskola vezetésével együttműködve az iskola **Pedagógiai Programját** is módosították.
* A **Tehetséggondozó Iskola** intézményi innovációt a kollégák a tantárgyakra vonatkozó tehetséggondozó feladatlapok összeállításával teljesítették (ld. dokumentáció).

**3. Digitális tartalmak, taneszközök oktatási gyakorlatban történő használata**

|  |  |
| --- | --- |
| Csoport neve | IKT támogatott órák száma |
| 9. F/1 | 37 |
| 9. E/2 szövegértés-szövegalkotás | 40 |
| 9.E/1 | 61 |
| 9. E/2 matematika | 61 |
| 10. B,D/1 | 39 |
| 10.sáv/1 | 40 |
| 9.B/1 | 40 |
| 12.TF | 40 |
| 13. A | 57  |

**4. Kötelezően megvalósítandó továbbképzések:**

A pályázatban előírt kötelező továbbképzések lezajlottak. Az implementálók mindegyike legalább 120 órányi szakmai illetve módszertani továbbképzésen vett részt. Közülük többen is 150 óra továbbképzést végeztek el, de egy olyan kolleganő is volt, aki 180 órányi továbbképzésen vett részt. A képzések között 4 tantestületi képzés is szerepelt. A tantestület többsége kevés módszertanilag új dolgot tanult ezekből, mindazonáltal hasznosnak bizonyult az ismeretek felfrissítése.

A továbbképzéseken résztvevő pedagógusok száma 73, a megszerzett tanúsítványoké 139.

**5. Szaktanácsadói szolgáltatások igénybevétele:**

|  |  |  |
| --- | --- | --- |
| Nedeczky Veronika | IKT szaktanácsadó | 60 óra |
| Szénégető Krisztina | Matematika | 28 óra |
| Dr. Nagyné Koczog Tünder | Angol | 28 óra |
| Schiller Mariann | Szövegértés, szövegalkotás | 28 óra |
| Répás Ildikó | Intézményi folyamatszaktanácsadó | 80 óra |

A kollégák kapcsolata a szaktanácsadókkal zavartalan és termékeny volt. A szaktanácsadók is meg voltak elégedve a kompetencia alapú oktatási csomagok bevezetésével. Az IKT tanácsadás területén adódtak némi kooperációs és szervezési nehézségek, de az iskola IKT stratégiája az előírásoknak megfelelően elkészült.

**6. Tanulói és tanári eszközök beszerzése:**

A tankönyvek beszerzésére biztosított keret messzemenően fedezte a tanulók programcsomagjainak beszerzését. Egyedül az angol nyelv területén tűnt nehézkesnek, hogy a tanárok csupán a hivatalos tankönyvlistáról rendelhetnek kurzuskönyvet illetve munkáltató tankönyvet, mivel a jelenleg használt tankönyvcsalád magasabb szintű kiadványai oda már nem kerültek fel.

A fel nem használt összeget a taneszközök beszerzésére fordíthattuk, ami nagy segített nyújtott a pályázatban szereplő tantárgyak illetve műveltségi területek legmodernebb taneszközökkel való felszerelésére. Nem csupán kiegészítő illetve segédanyagok, hanem kísérleti eszközök illetve szoftverek tették lehetővé a programcsomagok bevezetését, az IKT alkalmazása a készülésben illetve az oktatásban.

Az iskola médiatára jelentős mennyiségben gazdagodott, nem csupán ezen a tantárgy oktatásában alkalmazható filmekkel, melyek az alapműveltség részét képezik.

**7. A *jó gyakorlatok átvétele***:

A pályázatban megadott eltérő témákban, de az ott megszabott keretek között a kollégák három különböző intézményben vettek részt jó gyakorlatok átvételén:

* Egyéni lehetőségekhez igazított tanulásszervezés és differenciálás,
* Tanulásmódszertan és gondolkodásfejlesztés tudástérképek segítségével,
* Konfliktuskezelés drámapedagógiával.

A kollégák túlnyomó többségében pozitívan nyilatkoztak erről a továbbképzési rendszerről. A tapasztalatokat az intézménybe visszatérve munkaközösségeik tagjaival is megosztották. Elmondható tehát, hogy a módszertani ismeretek bővítésének ez a formája igen hasznosnak bizonyult.

Budapest, 2010. június 28.